钦定古今图书集成/明伦汇编/人事典/第013卷 > 《析骨分经》 > 《拥鼻》唐·韩偓
## 钦定古今图书集成/明伦汇编/人事典/第013卷 > 《析骨分经》 > 《拥鼻》唐·韩偓

拥鼻悲吟一向愁，寒更转尽未回头。绿屏无睡秋分
簟，红叶伤心月半楼。却要因循添逸兴，若为趋竞怆

《列子黄帝篇》：“庖牺氏、女娲氏、神农氏，夏后氏，牛首虎
鼻，此有非人之状，而有大圣之德。”

《路史》：“太昊伏戏氏，山准。”

帝禹、《夏后氏》，虎鼻。

《山海经》。“一臂国人一鼻孔。”

《史记周本纪》注：“《雒书灵听》云：‘苍帝姬昌，日角鸟鼻’。”
《公羊传》：“邾娄人执鄫，子用之社，盖叩其鼻以血社也。”
《神仙传》：“老子鼻纯骨双柱。”

《列士传》：“干将子赤鼻。”

《战国策》：魏王遗楚王美女，楚王悦之。夫人郑袖谓新
人曰：“王爱子美矣，虽然，恶子之鼻。子为见王，则必掩
子鼻。”新人见王，因掩其鼻。王谓郑袖曰：“新人见寡人，
则掩其鼻，何也？”郑袖曰：“其似恶闻王之臭也。”王曰：“悍
哉！令劓之，无使逆命。”

《庄子徐无鬼篇》：“郢人垩漫其鼻端，若蝇翼，使匠石斲
之。匠石运斤成风，听而斲之，尽垩而鼻不伤，郢人立
不失容。”

《战国策》：苏子南使于齐，谓齐王曰：“臣闻当世之主，必
诛暴正乱。今宋王射天笞地，铸诸侯之象，使侍屏偃
展其臂，弹其鼻，此天下无道，而王不伐，王名终不成。”
《论衡骨相篇》：“苏秦骨鼻，为六国相。”

《史记蔡泽传》：“泽从唐举相，唐举熟视而笑曰：‘先生曷
鼻巨肩，魋颜蹙齃，吾闻圣人不相，殆先生乎’？”按《注索
隐》曰：“曷鼻，谓鼻如蝎虫也。蹙齃，谓鼻蹙眉。”

《秦始皇本纪》：“秦王为人蜂准长目。”

《高祖本纪》：“高祖为人，隆准而龙颜。”

《汉书陈汤传》：“建昭三年，汤与甘延寿出西域，单于闻
汉兵至，欲去复还，曰：‘不如坚守，汉兵远来，不能久攻。
单于乃被甲在楼上，诸阏氏夫人数十，皆以弓射外
人，外人射中单于鼻’。”

《三辅故事》：卫太子岳鼻，太子来省疾，至甘泉宫，江充
告太子勿入，陛下有诏，恶太子岳鼻，尚以纸蔽其鼻。
充语武帝曰：“太子不欲闻陛下脓臭，故蔽鼻。”武帝怒
太子，太子走还。

《列女传》：“梁高行者，梁之寡妇，荣于色，敏于行，早寡不
嫁，梁贵人争欲娶之，不能得，梁王闻，使聘焉。乃援镜
操刀以割鼻曰：‘妾所以不死者，不忍幼嗣之重孤也。
刑馀之人，殆可释矣’。”王高其节，敬其行，号曰“梁高行。”
沛国孙去病妻，同郡戴元世女，夫死，母欲嫁之，操刀
割鼻，刀钝不入。趍于石上砺之鼻，然后断。郡表其闾。
《魏志太祖纪》：“袁绍进临官渡，遣车运谷，使淳于琼等
将兵送之，公大破琼等，皆斩之。”注：《曹瞒传》：“袁氏辎重
有万馀乘，在故市乌巢，屯军无严备。公乃选精锐步
骑从间道出，放火尽燔其粮谷，斩督将眭元进等，割
得将军淳于仲简鼻未死，杀士卒千馀人，皆取鼻以
示绍军，将士皆怛惧。时有夜得仲简”将以诣麾下，公
谓曰：“何为如是？”仲简曰：“胜负自天，何用为问乎？”公意
欲不杀，许攸曰：“明旦鉴于镜，此益不忘人。”乃杀之。
《管辂传》：辂举秀才，吏部尚书何晏请之，谓辂曰：“连梦
见青蝇数十头来在鼻上，驱之不肯去，有何意故？”辂
曰：“鼻者艮，此天中之山，高而不危，所以长守贵。今青
蝇臭恶而集之焉，位峻”者颠，轻豪者亡，不可不思害
盈之数，盛衰之期。注臣松之案：《相书》谓鼻之所在为
天中，鼻有山象，故曰“天中之山”也。

《曹爽传》注：皇甫谧《列女传》曰：“爽从弟文叔，妻谯郡夏
侯文宁之女，名令女。文叔早死，居止常依爽。及爽被
诛，文宁怜其少，使人讽之。女叹且泣曰：‘吾亦惟之，许
之是也’。”家以为信。女于是窃入寝室，以刀断鼻，蒙被
而卧。其母呼与语，不应。发被视之，血流满床席。举家
惊惶，奔往视之，莫不酸鼻。

《晋书郭舒传》：“舒字稚行。王澄闻其名，引为别驾，澄终
日酣饮。宗𫷷尝因酒忤澄，澄怒，叱左右棒𫷷。舒厉色
谓左右曰：‘使君过醉，汝辈何敢妄动’？澄恚曰：‘别驾狂
邪，诳言我醉’。因遣掏其鼻，舒跪而受之，𫷷遂得免。”
《世说》：“王敦初尚主，如厕，漆箱盛干枣以塞鼻。”

《后赵录》：王谟字思贤，鼻齆，言不清畅。尪短，无威仪。将
拜曲阳令，石勒疑之，问长史张宾，宾曰：“请试可否。”勒
从之。谟政教严明，百城尤最。出为都部从事，守宰去
官者十五人。

《晋书石季龙载记》：“石闵率赵人诛诸胡羯，死者二十
馀万，尸屯聚四方者，所在承闵书诛之。”于时高鼻多
须，至有滥死者。

《谢安传》：“安被召，历年不至，禁锢终身，遂栖迟东土。安
妻，刘惔妹也。既见家门富贵，而安独静退，乃谓曰：‘丈
夫不如此也’。安掩鼻曰：‘恐不免耳。安本能为洛下书
生咏，有鼻疾，故其音浊，名流爱其咏而弗能及，或手
掩鼻以敩之’。”
《世说》：“康僧渊目深而鼻高，王丞相每调之。僧渊曰：‘鼻
者面之山，目者面之渊。山不高则不灵’”，渊不深则不
清《蜀录》：“李雄长八尺三寸，美容貌。相工相之曰：‘此君将
贵。其相有四：目如重云，鼻如飞龙，口如方器，耳如相
望，法为大贵，位过三公不疑’。”

《王湛别传》：“王处仲身长八尺，龙颊大鼻。”

《长沙耆旧传》：太尉刘寿，少遇相师曰：“凡鼻为气户，君
鼻大贵之象。”

《谈薮》，宋废帝尝入武帝庙，指其画像曰：“渠大齇鼻，如
何不齇？”即令画工齇其鼻。

《魏书王慧龙传》：慧龙，尚书仆射愉之孙也。刘裕得志，
愉合家见诛，慧龙归国。初，崔浩弟恬闻慧龙王氏子，
以女妻之。浩既婚姻，及见慧龙曰：“信王家儿也。王氏
世齇鼻，江东谓之齇王。慧龙鼻大，浩曰：‘真贵种矣’。”数
向诸公称其美。

《隋书元弘嗣传》：“弘嗣转幽州总管长史。于时燕荣为
总管，肆虐于弘嗣。及荣诛死，弘嗣为政，酷又甚之，每
推鞫囚徒，多以酢灌鼻。”

《旧唐书薛举传》：“举每破阵，所获士卒皆杀之，杀人多
断舌割鼻。”

《袁天纲外传》：天纲精于相术，子客师传其父业，所言
亦验。尝与一书生同过江，登舟讫，遍视舟中人颜色，
谓同侣曰：“不可渡也。”遂相引登岸，私语曰：“吾视舟中
数十人，皆鼻下黑气，大厄不久，岂可从之。”忽见一丈
夫，神色高朗，跛一足登舟，客师乃谓侣曰：“可以行矣，
贵人在内，吾辈无忧。”丈夫乃娄师德也。

《云仙杂记》：“贺知章忽鼻出黄胶数盆，医者谓饮酒之
过。”

元载性不饮，群寮百种强之，辞以鼻闻酒气已醉。其
中一人谓可用术治之，即取针挑元载鼻尖，出一青
虫如小蛇，曰：“此酒魔也，闻酒即畏之，去此何患？”元载
是日已饮一斗，五日倍是。

《唐书吴少阳传》：“少阳死，元济者，其长子也，山首，燕颔
垂颐，鼻长六寸。”

《王廷凑传》：廷凑尝使至河阳，醉寝于路，有过其所者，
视之曰：“非常人也。”从者以告，廷凑驰及之，问其故，曰：
“吾见君鼻之息，左若龙，右若虎，子孙当王百年。家有
大树，覆及堂，公兴矣。”及害弘正，而树适庇寝。自廷凑
讫镕，凡百年。

《酉阳杂俎》：“陆绍郎中言，尝记一人浸蛇酒，前后杀蛇
数十头。一日自临瓮窥酒，有物跳出啮其鼻将落，视
之乃蛇头骨，因疮毁其鼻如劓焉。”

《五代史王处直传》：处直为义武军节度使，其养子名
曰都，甚爱之。都执处直，囚之西宅，自为留后。明年正
月朔旦，都拜处直于西宅，处直奋起揕其胸而呼曰：
“逆贼，吾何负尔！”然左右无兵，遂欲啮其鼻，都掣袖而
走，处直遂见杀。

《闻见前录》：太祖微时入洛，枕长寿寺大佛殿西南角
柱础昼寝，有藏经苑主僧见赤蛇出入帝鼻中，异之。
帝寤，僧问所向，帝曰：“欲见柴太尉于澶州。”无以为资，
僧以钱币为献，帝遂行。

《马自然传》：“马湘字自然。常与道士天下遍游，时复以
拳入鼻及出拳，鼻如故。”

《桯史》：“裕陵年十三居于濮邸。一日正昼憩便寝，英祖
忽顾问何在，左右褰帐方见偃卧，有紫气自鼻中出，
盘旋如香篆。大骇，亟以闻。英祖笑曰：‘勿视也’。”

《中山诗话》：陈文惠公喜堆墨书，游长安佛寺题名，从
者误侧砚污鞋。公性急，遂窒笔于其鼻，客笑失声。
《后山谈丛》：世以癞疾鼻陷为死证，刘贡父晚有此疾，
又尝坐和苏子瞻诗罚金。元祐中同为从官，贡父曰：
“前于曹州有盗夜入人家室无物，但有书数卷耳。盗
忌空，还取一卷而去。乃举子所著五七言也。就库家
质”之。主人喜事，好其诗不舍手。明日盗败，吏取其书，
主人赂吏而私录之。吏督之急，且问其故，曰：“吾爱其
语，将和之也。”吏曰：“贼诗不当和他。”子瞻亦曰：“少壮读
书，颇知故事。孔子尝出，颜、仲二子行而过市，而卒遇
其师子路趫捷，跃而升木。颜渊懦缓，顾无所之，就市
中刑人所经幢避之，所谓石幢子者。既”去，市人以贤
者所至不可复以故名。遂共谓“避孔塔。”坐者绝倒。
溪蛮丛笑犵狫。饮不以口而以鼻。名曰“鼻饮。”

《从容录》：南蛮有穿鼻种，以金环径尺贯其鼻，君长以
丝系环，人牵乃行。其次以二花头金钉贯鼻下。出
《拾异志》：徐郎中筠少梦神人携竹篮，其中皆人鼻，视
徐曰：“形相不薄，但鼻曲而小，吾与汝易之。”劓去徐鼻，
择一鼻安之。神笑曰：“好一正郎鼻也。”徐鼻素不正，自
尔端直。后历官正郎。

《元史王伯胜传》：伯胜兄伯顺，给事内廷，为世祖所亲
幸，因以伯胜入见，命使宿卫。时伯胜年十一，广颡巨
鼻，状貌屹然，帝顾谓伯顺曰：“此儿当胜卿，可名伯胜
贤。”奕莫尚书少虚因官西蜀，谒南堂静师，咨决心要，
堂使其向好处提撕。适如厕，俄闻秽气，以手掩鼻，遂
有省。即呈以偈曰：“从来姿韵爱风流，几笑时人向外”

《诗经邶风终风篇》：“寤言不寐，愿言则嚏。”按：注：嚏，鼽嚏
也。人气感伤闭郁，又为风雾所袭也。

《礼记·月令》：“秋行夏令，则人多鼽嚏。”

《内则》：“在父母舅姑之所，不敢哕噫嚏咳。”

《列子·仲尼篇》：“鼻将窒者，先觉焦朽。”

《论衡》“鼻不知臭为齆，人不知是非为闭。”

《说文》：“洟，鼻液也。”

《养生经》：“鼻者心之门。”

《崔寔政论》：“秦割国之君，劓杀其民，于是赭衣塞路，有
鼻者丑，故百姓鸟惊兽骇，不知所归命。”

《抱朴子酒诫篇》：“鼻之所喜，不可任也。惑鼻者必茝蕙
芬馥也。”

《博物志》：“西方少阴，日月所入，其土窈冥，其人高鼻。”
《真诰》：“鼻中隔之际，名曰山源。山源者，一名鬼井，一名
神池，一名邪根，一名魂台也。”

《酉阳杂俎》：“身神及诸神名异者，脑神曰觉元，发神曰
元华，目神曰虚监，鼻神曰冲龙，舌神曰始梁。”

《笔录》：范鲁公质尝谓同列曰：“人能鼻吸三斗醇醋，即
可为宰相矣。”

《医闾漫记》：谢元吉言：“人看圣贤之书，当如看相书然，
乃有益。人观相书，如言鼻高隆耶，低折耶？高隆则喜，
不然则忧矣。”

《酉阳杂俎》：永贞年，东市百姓王布知书，藏镪千万，商
旅多宾之。有女年十四五，艳丽聪悟，鼻两孔各垂息
肉如皂荚子，其根如麻线，长寸许，触之痛入心髓。其
父破钱数百万治之不瘥。忽一日有梵僧乞食，因问
布：“知君女有异疾，可一见，吾能止之。”布被问大喜，即
见其女。僧乃取药，色正白，吹其鼻中，少顷摘去之，出
少黄水，都无所苦。布赏之白金。梵僧曰：“吾修道之人，
不受厚施，唯乞此息肉。”遂珍重而去，行疾如飞，布亦
意其贤圣也。计僧去五六坊，复有一少年，美如冠玉，
骑白马，遂扣门曰：“适有胡僧到无？”布遽延入，具述胡
僧事。其人吁嗟不悦曰：“马小踠促竟后此僧。”布惊异，
诘其故，曰：“上帝失乐神二人近知藏于君女鼻中。我
天人也，奉帝命来取，不意此僧先取之，吾当获谴矣。”
布方作礼，举首而失。

新罗国有第一贵族金哥，其远祖名旁㐌，有弟一人，
甚愚，入山遇群鬼，执之，谓曰：“尔欲为我筑糠三版乎？
尔欲鼻长一丈乎？请筑糠三版。”三日饥困不成，求哀
于鬼，乃拔其鼻，鼻如象而归。国人怪而聚观之，惭恚
而卒。